15/02/2011 | Administración Autonómica
Xunta de Galicia
Consellería do Mar
Secretaría Xeral
Anuncio de levantamento de actas previas

Resolución do 3 de febreiro de 2011 da Secretaría Xeral da Consellería do Mar, pola que se sinala a data para o levantamento das actas previas á ocupación e o pagamento dos depósitos previos dos bens e dereitos afectados polas obras incluídas no proxecto sectorial de incidencia supramunicipal denominado granxa mariña e criadeiro de abalón en Muros (A Coruña) promovido por Galician Marine Aquaculture, S. L. O artigo 28 do vixente Estatuto de Autonomía establece no seu apartado 2.° a competencia da Comunidade Autónoma galega no desenvolvemento lexislativo e a execución da lexislación do Estado en materia de expropiación forzosa. Por resolución de 13 de marzo de 2009, da Dirección Xeral de Recursos Mariños, publicada no Diario Oficial de Galicia n.° 55 de data de 20 de marzo de 2009, deuse publicidade ó acordo do Consello da Xunta de Galicia de 10 de marzo de 2009, polo cal se aproba definitivamente o proxecto sectorial de incidencia supramunicipal, denominado granxa mariña e criadeiro de abalón en Muros (A Coruña), promovido por Galician Marine Aquaculture, S. L. A aprobación definitiva do proxecto sectorial, instrumento de ordenación territorial, conleva a declaración de utilidade pública e a necesidade de ocupación dos bens e dereitos correspondentes, a efectos de expropiación forzosa, segundo o disposto no artigo 29 do Real Decreto Lexislativo 2/2008, de 20 de xuño, polo que se aproba o texto refundido da Lei do solo. Co fin de executar o proxecto aprobado, Galician Marine Aquaculture, S. L. solicitou a incoación do oportuno procedemento expropiatorio dos bens e dereitos que resultan afectados, asumindo as facultades e obrigas previstas para o beneficiario da expropiación forzosa establecidas no artigo 5.2.° do Regulamento da Lei de expropiación forzosa, correspondendo a potestade expropiatoria á Xunta de Galicia. Con data de 20 de xaneiro de 2011 a Xunta de Galicia procedeu a declarar a utilidade pública e urxente ocupación dos bens e dereitos necesarios a efectos de expropiación para a mencionada obra por Decreto 5/2011, publicado no Diario Oficial de Galicia número 19 de data de 28 de xaneiro. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954 e 56 e seguintes do regulamento para a súa aplicación, o secretario xeral da Consellería do Mar, resolveu convocar ós titulares de bens e dereitos afectados que figuran na relación exposta no taboleiro de anuncios do Concello de Muros, para que comparezan nos lugares, datas e horas que se detallan a continuación co fin de proceder ao levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ao lugar das fincas se o consideran necesario. Local: a Casa de Agro Vello (A Casa das Pistas-Cabanas, Tal-Muros). Data: 9 de marzo de 2011, de 10.00 a 12.00 horas, de o A, até Lago Riomao, Juana. Data: 10 de marzo de 2011, de 10.00 a 12.00 horas, de Rayco Manuel Zoufri Nuero, María, até o Z. A relación de titulares cos bens e dereitos afectados, así como o plano parcelario correspondente estarán expostos no Concello de Muros, e na Consellería do Mar, Dirección Xeral de Ordenación e Xestión dos Recursos Mariños, edificio administrativo da Xunta de Galicia en San Caetano 15781, Santiago de Compostela. A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e o último recibo da contribución podendo facerse acompañar, pola súa conta, se o estiman oportuno, dos seus peritos e notarios. Así mesmo, e no cumprimento do establecido no artigo 56 do Regulamento da Lei de expropiación forzosa ábrese información pública durante un prazo de 15 días, contados a partir do seguinte ao da publicación desta resolución e até o momento do levantamento da acta previa correspondente, co fin de que os interesados poidan formular por escrito, ante a Consellería do Mar, Dirección Xeral de Ordenación e Xestión dos Recursos Mariños, edificio administrativo da Xunta de Galicia en San Caetano, 15781 Santiago de Compostela, as alegacións que estimen pertinentes co obxecto de emendar posibles erros padecidos ao relaciona-los bens afectados pola urxente ocupación. Así mesmo, en cumprimento do disposto no artigo 49 do Regulamento da Lei de expropiación forzosa de 26 de abril de 1957, esta consellería resolveu proceder a efectua-lo pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Muros, con motivo das obras de referencia, o cal terá lugar: Local: a Casa de Agro Vello (A Casa das Pistas-Cabanas, Tal-Muros). Data: 16 de marzo de 2011, de 10.00 a 13.30 horas. No mesmo acto ofertaranse aos propietarios as valoracións establecidas pola administración para cada unha das fincas en concepto de mutuo acordo. O que se fai público, para xeral coñecemento, advertindo aos interesados que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial ou consular), xa sexa xeral ou particular para este caso; e que deberán identificarse co documento nacional de identidade. Así mesmo, comunícase que deberán comparecer ao acto xuntando as escrituras de propiedade das fincas e do documento nacional de identidade. No suposto de non efectuarse o pagamento do depósito previo, procederase á súa consignación na Caixa Xeral de Depósitos, e se procederá á ocupación efectiva do ben. En Santiago de Compostela, a 3 de febreiro de 2011. O secretario xeral da Consellería do Mar Asdo.: Francisco José Vidal-Pardo